Viborger Samler, 1830-11-13
Den 2den Novbr. aabnede Kongen Parlamentet med følgende Tale: Mylords og Herrer, Det er mig en stor Glæde at see Dem samlede i Parlamentet, og at være i Stand til under nærværende Omstændigheder at kunne betjene mig af Deres Raad. Siden Opløsningen af det sidste Parlament have Begivenheder af høi Jnteresse og Vigtighed tildraget sig paa Europas Fastland. Den ældre Green af Huset Bourbon regjerer ikke længere i Frankrig, og Hertugen af Orleans er kaldet til Thronen under Navn af 7de Franskes Konge." Da jeg fra den nye Souverain har erholdt en Erklæring om hans alvorlige Ønske, at vedligeholde en god Forstaaelse og at opretholde alle med vort Land indgangne Forpligtelser uforkrænkede, saa har jeg ikke taget i Betænkning at fortsætte mine diplomatiske Forhold og de venskabelige Forbindelser, med det franske Hof. Med dyb Bedrøvelse har jeg seet Tilstanden i Nederlandene; jeg beklager at Kongens oplyste Forvaltning ikke har kunnet redde hans Stater for Oprør, og at den vise Forholdsregel, at henvise hans Folks Ønsker og Klager til en overordentlig Forsamling af Generalstaterne, ikke har ført til et tilfredsstillende Resultat. Jeg bestræber mig for, i Forening med mine Allierede, at gribe saadanne Midler til Rolighedens Gjenoprettelse, som lade sig forene med Nederlandenes Velfærd og gode Regjering og med andre Staters fremtidig Sikkerhed. - Tumultuariske og uordentlige Optrin have vakt Bekymringer i forskjellige Egne af Europa; men de Forsikkringer og et venskabeligt Sindeelag, hvilke jeg erholder fra alle fremmede Magter, retfærdiggjøre mit Haab, at jeg vil være i Stand, til at bevare mit Folk Fredens Velsignelser. Altid gjennemtrængt af den Nødvendighed at holde Tro- og Love i indgangne Nationalforpligtelser, er jeg overbeviist om, at min Beslutning, i Forbindelse med mine Allierede at opretholde de almindelige Tractater, paa hvilke Europas politiske System grunder sig, vil være den bedste Borgen for Verdens Rolighed. - Jeg har endnu ikke udnævnt min Gesandt ved Hoffet i Lissabon. Da imidlertid den portugisiske Regjering har besluttet sig til ved Bevilgningen af en almindelig Amnestie at udføre en stor Retfærdigheds og Menneskeligheds Handling, saa troer, jeg, at den Tid snart vil indtræffe hvor mine Undersaatters Jnteresse vil fordre en Fornyelse af de Forbindelser, der saalænge have bestaaet imellem begge Lande. - Ved den store Ombyggelighed jeg bærer formit Folks Velfærd, bliver jeg nødsaget til at anbefale til Deres ufortøvede Raadslagning de Foranstaltninger, som det vilde være raadeligt at træffe i Henseende til udøvelsen af den kongelige Autoritet, i det Tilfælde, at det skulde behage den almægtige Gud at ende mit Liv, førend min Efterfølgerinde har naaet den modne Alder. Jeg er beredt til, i Forening med Dem at virke til Antagelsen af de Forholdsregler, der maatte synes bedste skikkede til at opretholde Kronens Stabilitet og Værdighed ukrænkede, og derved at styrke de Garantier, der sikkre mit Folks borgerlige og religiense Friheder. Herrer af Underhuset. Jeg har befalet, ufortøvet at forelægge Dem Overslaget over de Udgivter, for det løbende Aar, for hvilke det sidste Parlament, ingen fuldstændig Bevilgning har voteret. Overslagene for det kommende Aar ville blive gjorte med strængeste Hensyn paa Besparelser, som jeg fast har besluttet at indføre henhver Green af den offentlige Tjeneste. - Ved min begrædte Broders, den høisalige Konges, Død har Jndtægten af Civillisten ophørt. Uden Forbeholdenhed overlader jeg til Deres Disposition min Deel af de arvelige Jndkomster og af de Jndtægter der udspringe fra nogen af Krone= eller Admiralitetsrettighederne, af de vestindiske Afgivter eller andre accidentelle Jndkomster i de udenrigske Besiddelser eller i de forenede Kongeriger. I det jeg overlader dem min Andeel af disse Jndkomster, der ved tidligere Fastsættelser af Civillisten forbeholdtes Kronen, griber jeg med Glæde denne Leilighed til at bevise dem min fuldkomne Tillid til Deres pligtmæssige Hengivenhed og min Overbeviisning om, at De med Beredvillighed vil bevilge alt det Nødvendige til Opretholdelsen af Civilregjeringen og min Krones Ære- og Værdighed. Mylords og Herrer, Jeg beklager inderligt, at mine Undersaatters Eiendom i nogle Districter af Landet er sat i Fare ved Sammenrottelser til Ødelæggelse af Maskiner, og at betydelige Tab ere foranledigede af skjændige Brandstiftere. Jeg formaaer ikke uden Sorg og Uvillie at see de forsætlige Bestræbelser for at vække en Utilfredsheds og Misfornøielses Aand, og at forstyrre den Eendrægtighed, der lykkeligviis finder Sted blandt de Dele af mine Besiddelser, hvis Forening er nodvendig for deres fælleds Styrke og fælleds Velfærd. Jeg har fast besluttet, saavidt det staaer i min Magt, at anvende alle Forholdsregler, som Loven og Constitutionen have stillet til min Disposition, for at straffe Oprør og undertrykke Vold og Uordener. Ved alle den nærværende Stillings Vanskeligheder fæster mit Blik sig med den største Tilfredshed paa Troskaben og Hengivenheden hos den store Masse af mit Folk. Jeg er overbeviist om, at det fuldkomment forstaaer at vurdere de store Fortrin ved den lykkelige Regjeringsform, under hvilken dette Land ved det guddommelige Forsyns Naade, i en lang Række af Aar i en høiere Grad end noget andet Land i Verden har nydt indvortes Fred, Handelsflor sand Frihed og Alt, hvad der udgjør den selskabelige Lyksalighed. Det er det store Formaal for min Tilværelse at bevare mit Folk disse Velsignelser, og at overantvorde dem ukrænkede til Efterkommerne: og ved Opfyldelsen af den mig paaliggende hellige Pligt føler jeg mig styrket med min faste Tillid til Parlamentets Viisdom og mine tro og brave Undersaatters hjertelige Understøttelse.